لهستان بلاروس سرحدینده قوشون‌لاری‌نین سایینی آرتیرا‌جاق و بؤلگه‌یه علاوه قوه‌لر، او جمله‌دن دؤیوش هلیکوپترلری یئرلش‌دیره‌جک.
لهستان ساوونما ناظیرلیگیندن وئریلن یازی‌لی بیاناتدا یوکسک روتبه‌لی حربچی‌لرین سرحد قونشوسو بلاروسلا باغلی گؤروشدوگو قئید ائدیلیب.
بیاناتدا آوقوستون 1-ده سرحده یاخین ایکی بلاروس هلیکوپتری‌نین لهستان-ین هاوا مکانینی پوزدوغو وورغولانا‌راق، "بلاروس طرفی داها اول لهستان طرفینی تعلیمله باغلی معلوماتلاندیرمیشدی. سرحد کئچیدی بیالوویزا بؤلگه‌سینده، رادار سیستم‌لری طرفیندن معین ائدیلمه‌سینی چتین‌لش‌دیرن چوخ آلچاق بیر هوندورلوکده حیاتا کئچیریلدی" دئییلیب.
بیاناتدا حادثه ایله باغلی ناتو-نون معلوماتلاندیریلدیغی بیلدیریلیب.
"ساوونما ناظیری ماریوش بلاشاک سرحدده قوشون‌لارین سایی‌نین آرتیریلماسی و بؤلگه‌یه علاوه قوه‌لرین، او جمله‌دن دؤیوش هلیکوپترلری‌نین گؤندریلمه‌سی باره‌ده گؤستریش وئریب"، -بیاناتدا قئید اولونوب.
بون‌دان علاوه، بلاروسون موقتی ایشلر وکیلی‌نین باش وئرمیش حادثه‌نی ایضاح ائتمک اوچون لهستان خاریجی ایشلر ناظیرلیگینه چاغیریلماسی قرارا آلینیب.
